
Actinobacillus pleuropneumoniae által terhelt hízó állomány Biosuis APP vakcinával történő oltás hatására várt gazdasági viszonyok vizsgálata

Az A. pleuropneumoniae a világon elterjedt sertés légzőszervi kórokozó, amely jelentős gazdasági károkat képes okozni. A hazai sertésállományok jelentős részében évről-évre megjelenik. Megjelenésekor az antibiotikumos kezelések eredményesek, de egy antibiotikum rezisztens törzsek esetében jelenleg csak a vakcina használata jelenthet megoldást.
Dolgozatomban egy hazai sertéstelepen a gazdasági károk mérséklésére indított vakcinázási kísérletet és annak értékelését dolgozom fel. A Vakcinázás célja az A. pleuropneumoniae jelenlétének csökkentése, amely a halálozások mértékének a csökkenésében és a belsőszeri tüneteknek az enyhülésében mutatkozna meg. Ugyanakkor az állományban súlygyarapodás növelése jelentős mértékben képes a gazdasági károk mérséklésére. A beavatkozással gazdasági megtérülésre számíthatunk, melynek a termelésben résztvevő egész állományra történő kiterjesztésével további előnyt jelentene a gazdaság számára.
A vizsgálatban 4 heti lebontásban, összesen 4800 malac vett részt. A kísérletben a két kontroll csoport mellett, a két kísérleti csoport kétszeri vakcinázásban részesült a Biosuis APP vakcinával. A hízlaldán töltött idő alatt a napi súlygyarapodás, napi takarmány felhasználás és a napi halálozás arányának meghatározása is megtörtént.
A kontroll csoport és a kísérleti csoport ólkartonjainak összehasonlításából megállapítható volt, hogy a kísérleti csoportnál az elhullás kisebb mértékű volt, mint a kontrollnál. A súlygyarapodás és a takarmány felhasználás a két vizsgálat között eltérő eredményt adott, egyik esetben a kontroll, másik esetben a kísérleti csoport volt pozitívabb, az eltérés nem volt szignifikáns. A vágóhídi szemle során látható volt, hogy a vakcinázás nem tudta kellő képen csökkenteni a baktérium jelenlétét az állományban.
Az eredmények alapján felmerült a kérdés, hogy „megfelelő volt-e a vakcina választás?” Viszont a vakcinázás hatására az állomány ellenálló képessége megnőtt, így a csekély költség megtérülés fedezte a vakcinázási kísérlet árát. Kiderült, hogy a gazdasági károk hátterében más kórokozók is állhatnak, ezért a jövőben egy telep specifikus vakcina kipróbálása a cél.



